बता दें वैसे वसीम रिजवी अपने बयानों से भी काफी सुर्खियों में रहते हैं. हाल ही में उन्हें 'वाई' श्रेणी की सुरक्षा देने का निर्णय लिया गया, जिसकी राजनीतिक हलकों में काफी चर्चा रही. पता चला है कि गृह मंत्रालय ने उत्तर प्रदेश सरकार को निर्देश दिया है कि राज्य स्तरीय सुरक्षा समिति की आगे होने वाली बैठक तक वसीम रिजवी को वाई श्रेणी की अंतरिम सुरक्षा मोहैया करा दी जाए. बता दें वाई श्रेणी की सुरक्षा में 10 जवान रहते हैं. इनमें 2 से 3 कमांडो और पुलिस अधिकारी भी सुरक्षा में शामिल होते हैं.